સ્નેક શોના સમાપન બાદ નિનાદની એ સોનેરી સાંજની શરૂઆત થઇ. એમ.પી.શાહ મેડીકલ કોલેજના ઓડીટોરીયમમાં મુખ્ય અતિથી શ્રી જય વસાવડા, કોલેજના ડીન ડો.વિકાસ સિન્હા, તથા એડીશનલ ડીન ડો.સુધા યાદવના હસ્તે દીપ પ્રાગટય થી “નિનાદ” નો નાદ ગુંજી ઉઠ્યો. બેસવાની જગ્યા એક પણ ખાલી ન હોવાથી પાછળ ઉભા રહેલા મેડીકલ સ્ટુડન્ટસે ઓડીટોરીયમને ખીંચોખીચ ભરી દીધો હતો. સ્પંદનના મેકીંગ ઓફ ના વિડીયો પ્રેઝન્ટેશનથી સ્ટુડન્ટસ તલ્લીન થઇ ગયા હતા. તેની એવી તે શી વિશેષતા હતી કે જેનાથી સૌ પ્રભાવિત થયા ? સામાન્ય રીતે કોલેજમાં થતા ફંકશનમાં વિદ્યાર્થીઓ દ્વારા વિડીયો કેપ્‍ચર કરીને સ્પેશીયલ એક્સપર્ટ પાસે મોંઘી ફી દઇને એડીટ તથા સાઉંડ મીંકસીગ કરાવીને વિડીયો તૈયાર થતો હોય છે, જ્યારે આ મેકીંગનું સમગ્ર કામ સ્ટુડન્ટસ દ્વારા જાતે જ થયું હતું. સેક્રેટરી પાર્થ ગોલ તથા ટ્રેઝરર હિરેન કારોલીયા દ્વારા આ મેકીંગને એમના લેપટોપમાં બનાવવામાં આવેલ જે વિશિષ્ટ ઘટના હોવાથી આ મેકીંગ થોડું અલગ લાગ્યું. સોલો ડાન્સ પરફોર્મન્સ, સીગીંગ પરફોર્મન્સ તથા ગ્રુપ ડાન્સથી સાહિત્યીક ફંકશનમાં અનેરો આનંદ છવાઇ ગયો. સ્ટુડન્ટસ દ્વારા તૈયાર કરાયેલી વિશાળ રંગોલી અને ફોટોગ્રાફી કોમ્પીટીશનનું એકઝીબીશન પણ સૌનું ધ્યાન ખેંચવામાં સફળ રહ્યા હતા. ત્યાર બાદ સૌને જે ઘડીનો ઇંતઝાર હતો એ ક્ષણ આવી પહોંચી. સ્પંદનના પુસ્તક વિમોચનની, ને અંતે એ પુસ્તક પ્રગટ થયું. પુસ્તક હાથમાં પડતાની સાથે એક જ વિચાર ને એક જ અવાજ ફરતો થયો. શું આપણા કેમ્પસમાં આવુ પુસ્તક બની શકે ? સ્ટુડન્ટસ દ્વારા જાતે લખાયેલી ૩૩ કવિતાઓ, ૩ વાર્તાઓ, ૫ સ્‍કેચ, ૧૭ કલેકટેડ આર્ટીકલ્સ તથા એ સિવાયના પાંચ સ્પેશીયલ કેમ્પસના આર્ટીકલ્સથી આ પુસ્તક વાચકોમાં વાહ...વાહ... ના પોકારથી છવાઇ ગયું. કલર પેજ ઉપરના ફોટોગ્રાફસ ખરેખર સરપ્રાઇઝ જેવા હતા.. ડો. શરદ ઠાકર દ્વારા લીખીત ‘વો ભુલી દાસ્તાન ફરી યાદ આ ગઇ’, ડીન શ્રી ડો.વિકાસ સિન્હાનો ‘મેસેજ’, સેક્રેટરી પાર્થ ગોલની સ્પંદનની પ્રસ્તાવના તથા સ્વલિખિત વાર્તા “ડો.આત્મન”, ડો.મૌલિક વરુનો “આપણું કેમ્પસ આપણા પક્ષીઓ” તથા ડો.જલ્પન રૂપાપરાનો “સ્નેકસ ઇન અવર કેમ્પસ” આર્ટિકલ્સ વિશિષ્ટ રહ્યા.